Document ID: 31993D0691

ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Δεκεμβρίου 1993
σχετικά με τη σύναψη εξ ονόματος της Ευρωπαϊκής Κοινότητας Άνθρακα και Χάλυβα της ενδιάμεσης συμφωνίας για το εμπόριο και τα συνοδευτικά μέτρα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα αφενός, και της Βουλγαρίας αφετέρου
(93/691/ΕΚΑΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το πρώτο εδάφιο του άρθρου 95,
Κατόπιν διαβουλεύσεως με τη συμβουλευτική επιτροπή και μετά την ομόφωνη σύμφωνη γνώμη του Συμβουλίου,
Εκτιμώντας:
ότι εν αναμονή της ενάρξεως ισχύος της ευρωπαϊκής συμφωνίας που υπεγράφη στις Βρυξέλλες στις 8 Μαρτίου 1993, κρίνεται σκόπιμο να εγκριθεί η ενδιάμεση συμφωνία για το εμπόριο και τα συνοδευτικά μέτρα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα αφενός, και της Βουλγαρίας αφετέρου, που υπεγράφη στις Βρυξέλλες την ίδια ημερομηνία 7
ότι η σύναψη της ενδιάμεσης συμφωνίας είναι απαραίτητη για την επίτευξη των στόχων της Κοινότητας όπως ορίζονται ειδικότερα στα άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα και ότι η συνθήκη δεν προβλέπει όλες τις περιπτώσεις που καλύπτει η παρούσα απόφαση,
ΑΠΟΦΑΣΙΖΕΙ:
Άρθρο 1
Εγκρίνονται εξ ονόματος της Ευρωπαϊκής Κοινότητας Άνθρακα και Χάλυβα η ενδιάμεση συμφωνία για το εμπόριο και τα συνοδευτικά μέτρα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα αφενός, και της Βουλγαρίας αφετέρου, καθώς και τα πρωτόκολλα, οι ανταλλαγές επιστολών και οι δηλώσεις.
Τα κείμενα αυτά επισυνάπτονται στην παρούσα απόφαση (1).
Άρθρο 2
Ο Πρόεδρος της Επιτροπής προβαίνει στη γνωστοποίηση που προβλέπεται στο άρθρο 51 της ενδιάμεσης συμφωνίας εξ ονόματος της Ευρωπαϊκής Κοινότητας Άνθρακα και Χάλυβα.
Βρυξέλλες, 10 Δεκεμβρίου 1993.

Labels: 18
15
5